Erlendir aðilar áttu samtals eignir sem metnar voru á 1.063 milljarða á Íslandi um síðustu áramót . Eigið fé erlendra aðila á Íslandi var metið á 592,5 milljarða króna og jókst um tæp 25 prósent milli ára . Það er nú meira en það hefur nokkru sinni verið frá hruni . Raunar hefur eigið fé erlendra aðila á Íslandi einungis einu sinni verið meira frá því að farið var að halda utan um það , árið 2007 þegar það var 660,5 milljarðar króna . Þetta kemur fram í nýjum tölum Seðlabanka Íslands um beina fjárfestingu . Þar segir einnig að lánastaða milli erlendra og innlendra aðila ( e. inter-company loans ) hafi verið 470,5 milljarðar króna í lok árs 2018 . Hún hefur lækkað hratt á undanförnum árum eftir að hafa náð hámarki 2011 í 1.343 milljörðum króna . Auglýsing Ástæða þess er að meðal annars uppgjör þrotabúa föllnu bankanna og styrking á gengi krónunnar sem lækkar upphæðina í krónum talið . Kunnulegar slóðir Mestar eignir hérlendis eiga aðilar með heimilisfesti í Lúxemborg , 275 milljarða króna , og í Hollandi , 202 milljarðar króna . Þar á eftir koma erlendir einstaklingar eða félög sem skráð eru í Sviss , en slíkir eiga 202 milljarða króna á Íslandi . Vel þekkt hefur verið árum saman að fjölmargir íslenskir einstaklingar eiga félög í ofangreindum löndum og að þau félög haldi á eignum hérlendis fyrir hönd þeirra . Því eru allar líkur á því að hluti þeirra eigna sem skráðar eru í eigu erlendra aðila á Íslandi séu í raun í eigu íslenskra einstaklinga án þess að það eignarhald birtist með skýrum hætti í gögnum íslenskra stjórnvalda . Rúmlega helmingur eigna erlendra aðila á Íslandi , alls 604 milljarðar króna , er í fjármála - og vátryggingastarfsemi . Innan þeirrar skilgreiningar rúmast meðal annars eignir þeirra fjárfestingasjóða sem eiga stóran hlut í Arion banka og skráðum tryggingafélögum . Kjarninn greindi frá því fyrr í þessum mánuði að allir þeir sem eiga félag á Íslandi hafa þurft , frá og með 30. ágúst 2019 , að veita fyrirtækjaskrá upplýsingar um nafn , lögheimili , kennitölu , ríkisfang og eignarhlut / tegund eignarhalds . Þá þurfa allir að framvísa gögnum sem staðfesta veittar upplýsingar og sýna fram á að viðkomandi sé raunverulegur eigandi þess félags sem um ræðir . Auglýsing Þeir sem eru að stofa félag eða tilkynna um breytingar á því þurfa að veita umræddar upplýsingar samhliða því . Aðrir hafa þangað til 1. júní 2020 til að veita upplýsingarnar . Upphaflega átti að gefa þeim frest fram til 1. desember 2019 til að gera það , en efnahags - og viðskiptanefnd ákvað að leggja fram breytingartillögu um að lengja frestinn þegar málið var í meðförum hennar . Lagabreytingin er meðal annars til þess gerð að loka þeirri algengu feluleið að láta félög , t.d. eignarhaldsfélög eða rekstrarfélög sem héldu á eignum á Íslandi , vera í eigu erlendra félaga , sem voru síðan í eigu annarra erlendra félaga , sem voru í eigu sjóða í skattaskjólum þar sem engar eða litlar kröfur voru gerðar um skráningar og skil á gögnum . Þannig hefur verið verið hægt að fela hver raunverulegur eigandi ( e. beneficial owner ) félaga er . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .